钦定古今图书集成/理学汇编/学行典/第137卷 > 朱子全书 > 《出处》
## 钦定古今图书集成/理学汇编/学行典/第137卷 > 朱子全书 > 《出处》

今人皆不能修身，方其为士，则役役求仕，既仕则复
患禄之不加，趋走奔驰，无一日闲。何如山林布衣之
士，道义足于身？道义既足于身，则何物能婴之哉？
诸葛武侯未遇先主，只得退藏，一向休了，也没奈何。
孔子弟子，不免事季氏，亦事势不得。不然，舍此则无
以自活。如今世之科举亦然。颜闵之徒，自把得住自是“好，不可以一律论。人之出处最可畏，如汉魏之
末，汉末之所事者，止有个曹氏；魏末之所事者，止有
个司马氏，皆逆贼耳。”直卿问：“子路之事，辄与乐正子
从子敖相似。”曰：“不然。从子敖，更无说。　如说圣人无
忧世之心，固不可谓圣人视一世未治，常恁戚戚忧
愁，无聊过日，亦非也。但要出做不得，又且放”下其忧
世之心，要出仕者，圣人爱物之仁，至于天命未至，亦
无如之何。如云“君子之仕也，行其义也，道之不行，已
知之矣。若就‘道之不行，已知之矣’”上看，恰似一向没
理会。明知不可以行道，且漫去做看，这便不得。须看
“‘行其义也’，便自是去就，出处之大义，亦在这里。　孟
子之时，时君重士，为士者不得”不自重，故必待时君
致敬尽礼而后见，自是当时做得个规模如此定了。
如《史记》中“列国之君，拥篲先迎”之类，却非是当世轻
士，而孟子有意于矫之以自高也。　伊尹、孔明必待
三聘三顾而起者，践坤顺也。　有言世界无人管，久
将脱去。凡事未到手则姑晦之，俟到手然后为。有诘
之者曰：“若不幸未及为而死，吾志不白，则如之何？”曰：
“此亦不奈何，吾辈盖是折本做也。”先生曰：“如此，则是
一部《孟子》，无一句可用也。尝爱孟子答淳于髡之言
曰：‘嫂溺援之以手，天下溺援之以道’，子欲手援天下
乎？吾人所以救世者，以其有道也。既自放倒矣，天下
岂一手可援哉！观其说，缘饰得来不好，安得似陆子
静堂堂自在，说成一个物事乎？”